Казваме по телефона данните от електромера
https://blitz.bg/obshtestvo/kazvame-po-telefona-dannite-ot-elektromera_news21011.html Blitz.bg
31 Окт. 2008, 21:55
Абонатите на ЧЕЗ могат да съобщават показателите на електромера си чрез обаждане по телефона. Това каза икономическият министърът Петър Димитров в кулоарите на парламента.
Той добави, че и в момента съществува такава възможност, но тя не е рекламирана от ЧЕЗ и затова абонатите й не я познавали. Според Димитров е нужен единствено цифров телефон, от който абонатите ще заявят, че ще съобщават показателите на електромерите си.
По този начин няма да се налага всеки месец инкасатор да отчита показателите, обяснява "Стандарт". Въпрос от вътрешнофирмено естество е как ще се извършва контролът за истинността на подаваните данни и ако абонатите искат да запазят досегашния начин на отчитане от инкасатор, това може да стане, уточни Димитров.
По думите му обаче съобщаването на данните по телефона ще е в интерес и на абонатите, и на ЧЕЗ. Вероятно от фирмата ще изготвят специален клип за реклама на този вид услуга. Димитров бе категоричен, че няма вариант тримесечното отчитане да се върне. /БЛИЦ